Bulgaaria ja Rumeenia Euroopa Liiduga liitumise mõju Eesti riigihangete valdkonnale seisneb selles, et nende riikide ettevõtjatel on võimalik esitada pakkumisi või taotleda osalemist Eesti riigihangetes võrdsetel alustel Eesti ja teiste liikmesriikide ettevõtjatega. Samas on ka Eesti ettevõtjatel võimalus osaleda Bulgaaria ja Rumeenia riigihangete turul. Mingisuguseid täiendavaid kohustusi nimetatud riikide liitumine kaasa ei too, sest riigihangete direktiivides sätestatud riigihangete eeldatavate maksumuse piirmäärade ületamise korral avaldatakse Eesti riigihangete teated Euroopa Liidu Teatajas.